Na temelju članka 35. Zakona o predškolskom odgoju i obrazovanju („Narodne novine“ broj 10/97, 107/07, 94/13. i 98/19), članka 4. Pravilnika o upisu djece i ostvarivanju prava i obveza korisnika usluga u Dječjem vrtiću KOŠUTICA Ferdinandovac (KLASA: 601-02/16-01/05, URBROJ: 2137/15-68-16-1 od 4. svibnja 2016) i članka 46. Statuta Dječjeg vrtića Košutica Ferdinandovac (KLASA: 601-02/14-01/18, URBROJ: 2137/15-68-14-1 od 6. listopada 2014. godine), Upravno vijeće Dječjeg vrtića KOŠUTICA Ferdinandovac na 9. sjednici održanoj 12. svibnja 2022. donijelo je

**O D L U K U**

**o objavi Oglasa za upis djece u Dječji vrtić Košutica Ferdinandovac**

**za pedagošku 2022./2023.godinu**

**I.**

Zahtjevi za upis djece u Dječji vrtić Košutica Ferdinandovac (u daljnjem tekstu: Dječji vrtić) za pedagošku 2022./2023. godinu zaprimat će se **od 23. svibnja do zaključno 6. lipnja 2022. godine do 15:00 sati.**

**Početak zaprimanja prijava je 23. svibnja 2022. godine od 08:00 sati.**

Prijave zaprimljene prije 23. svibnja 2022. godine (prije 08:00 sati), ili nakon 6. lipnja 2022. (nakon 15:00 sati) smatrati će se nevaljanima.

**II.**

**U Dječji vrtić upisuju se djeca starosti od navršene jedne godine života zaključno do 31. kolovoza tekuće godine pa do polaska u osnovnu školu.**

**III.**

**Obrazac Zahtjeva za upis i popis dokumenata koji se prilažu uz zahtjev mogu se podignuti u** **Dječjem vrtiću (ispred glavnog ulaza Dječjeg vrtića) radnim danom od 0700 do 1600 sati.**

**IV.**

**Zahtjevi za upis djece u Dječji vrtić zaprimat će se na sljedeće načine:**

* **elektroničkim putem** na e-mail adresu vrtića [dv.kosutica@gmail.com](mailto:dv.kosutica@gmail.com),
* **osobnom dostavom**  na adresu Trg slobode 36, 48356 Ferdinandovac**,**
* **uslugom Hrvatske pošte** - preporučenom poštanskom pošiljkom **S POŠTANSKOM NAZNAKOM DATUMA i VREMENA SLANJA POŠTE** na adresu: Dječji vrtić Košutica Ferdinandovac ,Trg slobode 36,Ferdinandovac s naznakom- „za upis u Dječji vrtić“.

**V.**

**Uz Zahtjev za upis djeteta u Dječji vrtić potrebno je** **dostaviti svu upisnu dokumentaciju.**

**Upisna dokumentacija koja se prilaže Zahtjevu za upis djeteta u Dječji vrtić je sljedeća:**

* Rodni list djeteta,
* Preslike osobnih iskaznica oba roditelja/skrbnika (kopirati obje strane),
* Uvjerenje MUP-a o prijavljenom prebivalištu djeteta,
* Potvrda liječnika o obavljenom sistematskom zdravstvenom pregledu djeteta (potrebno dostaviti najkasnije do 31. srpnja 2022.godine),
* Preslika knjižice imunizacije (knjižica cijepljenja),
* Potvrda Hrvatskog zavoda za mirovinsko osiguranje o zaposlenju roditelja/skrbnika,
* Potvrda o statusu invalida Domovinskog rata roditelja/skrbnika,
* Rješenje o pravu na dječji doplatak.

**Upisna dokumentacija može se dostaviti u preslikama.**

**VI.**

U svrhu zaštite osobnih podataka djece, pored podataka o imenu i prezimenu djeteta **roditelji/skrbnici dužni su na Zahtjevu za upis upisati i šifru**, pod kojom će se objaviti redoslijed djeteta na listi prvenstva za upis u Dječji vrtić.

Šifra iz stavka 1. ove točke mora ima 7 znakova i sadrži kombinaciju 4 slova i 3 broja (npr.“medo555" ili ,,abcd123").

**VII.**

Odluku o rezultatima upisa donosi ravnateljica Dječjeg vrtića u roku 8 (osam) dana od dana isteka roka za podnošenje zahtjeva za upis djece u Dječji vrtić.

**Odluka o rezultatima upisa objavit će se mrežnim stranicama Općine Ferdinandovac www.ferdinandovac.hr, Oglasnoj ploči Općine Ferdinandovac i Oglasnoj ploči Dječjeg vrtića.**

Odluka o rezultatima upisa obavezno će sadržavati listu redoslijeda prvenstva za upis u Dječji vrtić utvrđenu pregledom i bodovanjem Zahtjeva za upis sukladno kriterijima propisanima Pravilnikom o upisu djece i ostvarivanju prava i obveza korisnika usluga u Dječjem vrtiću KOŠUTICA Ferdinandovac (KLASA: 601-02/16-01/05, URBROJ: 2137/15-68-16-1 od 4. svibnja 2016).

**VIII.**

Sve dodatne informacije u svezi upisa mogu  se dobiti u Dječjem vrtiću ili pozivom na broj: **048/817-660 (radnim danom u vremenu od 08,00 do 15,00 sati).**

**IX.**

Ova Odluka objavit će se na mrežnim stranicama Općine Ferdinandovac [www.ferdinandovac.hr](http://www.ferdinandovac.hr), Oglasnoj ploči Dječjeg vrtića te sredstvima javnog informiranja (radio postaja).

UPRAVNO VIJEĆE DJEČJEG VRTIĆA KOŠUTICA FERDINANDOVAC

KLASA: 601-02/22-01/31

URBROJ: 2137-15-68-22-1

Ferdinandovac, 12. svibnja 2022.

PREDSJEDNIK:

Miroslav Fuček